*Ф.Н.Николаева*

*Глава Верхненалимского СП*

**Хөрмәтле Илнар Фанилевич !**

**Хөрмәтле президиум, хөрмәтле авылдашлар!**

Авыл җирлеге үзенең эшчәнлегендә Устав нигезләнеп, Россия Федерациясенең 131нче номерлы “Җирле үзидарә турындагы” Законына, Татарстан Республикасының Законнарына, Дәүләт Советы, Президент һәм Министрлар Кабинеты карарларына, район Советы һәм авыл Советы боерыкларына, карарларына, юлламаларына таянып эш итә.

Авыл җирлеге Советында 7 депутат эшли. (Николаева Ф.Н., Гибадуллина З.З., Зарипов С.М., Насиров И.И., Талипова Р.Р., Хакимуллин В.К.). Шушы команда белән алда куелган бурычларны үтәү буенча бергәләп эшлибез. 2018 елда бер депутатыбыз безнең авыл җирлеге Советы составыннан китү сәбәпле 9 сентябрьдә авыл җирлегенең бер округында өстәмә сайлаулар үткәрелде. Дуслык округына яна депутат Баранова Людмила Михайловна сайланды.

***(слайд 2)*** Хөрмәтле авылдашлар**,** без бүген Югары Налим авыл җирлеге Советы һәм башкарма комитетының 2018 ел эшчәнлегенә нәтиҗә ясарга җыелдык.

***(слайд 3)*** Югары Налим авыл җирлегенә 2 авыл керә.

***(слайд 4)***Җирлектә 1 тол ветеран хатыны,тыл ветераннары 7 кеше, 2 күп балалы гаилә, Афган, Чечен сугышында катнашучы 3 кеше, инвалидлар 19, ялгыз 3 өлкән кеше яши. ***(слайд 5)***2018 елда безнең җирлектә 2 бала туды, 9 кеше гүр иясе булды. Балалар санына килгәндә 7 яшькә кадәр 22, ә 7 яшьтән 17 яшькә 44 бала. Жирлектә яшәүче барлык халыкның 28% пенсионерлар.(115 кеше). 18 яшьтән алып 35 яшькә кадәрле яшьләр – 98 кеше. Шуларның 17 кешесе генә авылда яши һәм эшли. (9 –агрофирмада, 4 бюджет оешмасында, 1 домохозяйка. 3 инвалид ). Калганнары - 21 студент (зпк- 3). 2 армиядә. 31- зәй шәһәренә, 27 башка шәһәрләрдә эшли. ***(слайд 6)***

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| № | Наименование населенного пункта | Кол-во хозяйств (ЛПХ) | Кол-во жителей | вт.ч. | | | | |
| от 0 до 7 лет | от 7 до 17 лет | от 18 до 35 лет | от 35 до пенсионного возраста | пенсионеров |
| 1 | с.Верхний Налим | 102 | 311 | 15 | 35 | 76 | 103 | 82 |
| 2 | с.Налим | 38 | 101 | 7 | 9 | 22 | 30 | 33 |
|  | **ИТОГО** | **140** | **412** | **22** | **44** | **98** | **133** | **115** |

Авыл җирлегендә 90 яшьтән зуррак 3 кеше яши.

Территориядә 140 шәхси хуҗалык, 3 крестьян-фермер хуҗалыгы, 1 гаилә фермасы, 3 шәхси эшмәкәр уңышлы гына эшләп киләләр.

Югары Налим авыл җирлегендә халыкның төп эшләү урыннарын слайдта күрәсез.***(слайд 7)***

|  |  |  |
| --- | --- | --- |
| № п/п | Эшләүурыны | саны |
| 1 | Агрофирмада | 44 |
| 2 | Бюджет өлкәсендә | 39 |
| 3 | Район үзәгендә | 56 |
| 4 | Башка өлкәләрдә, йөреп эшләүчеләр | **51** |
| 5 | КФХ | 3 |
| 6 | Шәхси эшмәкәр | 3 |
| 7 | Халыкны эш белән тәэмин итү үзәгендә исәптә торучылар | 1 |

.

Авыл җирлегендә дачный хуҗалыклар белән 174 хуҗалык бар***,*** 2018 елны бер йорт төзелеп бетү алдында тора. ***(слайд 8)***

***(слайд 9-10)***Шәхси хуҗалыкларда асрала торган маллар санын слайдта күрәсез.

|  |  |  |  |
| --- | --- | --- | --- |
| **Исеме** | **01.01.2018ел** | **01.01.2019 ел** | **+,-** |
| **ЭМТ** | **271** | **272** | **+1** |
| **ш.и.;сыер** | **125** | **125** | **0** |
| **дунгыз** | **67** | **59** | **-8** |
| **сарык** | **349** | **349** | **0** |
| **кәҗә** | **21** | **26** | **+6** |
| **ат** | **12** | **12** | **0** |

Республикада, районда авылларда шәхси хуҗалыкларны үстерүгә юнәлтелгән программалар уңышлы эшләп килә. Программа буенча 2018 елда сыерлар тоту өчен кече ферма җиткерүгә 200.0 мең сум субсидия алып ***(слайд 11)***Хайруллиннар гаиләсе сарайларын төзеп бетерделәр. 2018 елда бер гаилә бу программада катнашты, ул 8 сыерга исәпләнгән. Терлекләргә даими һәм планлы рәвештә ветеринария хезмәте күрсәтелә, һәм ул хезмәт өчен түләнгән акчаларның бер өлеше субсидия рәвешендә кире кайтарыла. Күп шәхси хуҗалыклар ветеринария хезмәтенә субсидия алуга тиешле документлар тапшырды хәм аларны алуга иреште.

Районыбыз башлыгы Разиф Галиевич инициативасы белән район бюджетыннан савым сыерлары 3 баш һәм аннан күбрәк булган хуҗалыкларга саву аппаратлары бүләк итү программасы буенча ***(слайд12)*** безнең җирлектә 27 хуҗалык шундый аппарат алуга ирешкән иде, бүгенге көндә сыер санын 3 кә җиткергән тагын бер шәхси хуҗалык аппарат алучылар исемлегенә кертелде. Эле сыер санын 3 кә җиткерергэ теләүчеләргә аппарат алу өчен исемлеккә керергә мөмкинлек бар.

***(слайд13)*** Терлек азыгы әзерләү буенча “Восток” агрофирмасы “Налим” бүлекчәсе ярдәм күрсәтә, пай җирләре өчен зерно тулысынча бирелеп килә, салам буенча проблема юк.Шуңа күрә соңгы вакытта халык өчен печәнлек булып торган болыннарга, чокырларга игътибар кимеде. Алар әкеренләп ташландык хәлгә киләчәк. Болын, чокырларны чабып печән хәзерләү сатып алуга караганда очсызгарак төшә бит.

**Авыл жирлеге бюджеты.**

Доход өлеше 2018 елда 5756,6 мең сум тәшкил итә.

Собственные доходы ***(слайд 14)***

|  |  |  |  |
| --- | --- | --- | --- |
|  | План на 2018 год, тыс. руб. | Исполнено на 01.01.19, тыс. руб. | % Исполнения |
| **Налог на доходы физ.лиц** | 65,00 | 65,2 | 100,3 |
| **Налог на имущество физ.лиц** | 37,0 | 81,8 | 221 |
| **Земельный налог** | 800,00 | 955,5 | 119 |
| **госпошлина** | 1,0 | 1,0 | 100 |
| **Средства самообложения граждан** | 82,8 | 82,8 | 100 |
| **ЕСХН** | - | 1,9 | - |
| **Прочие поступления** | - | 2,6 | - |
| **Итого собственных доходов** | 985,8 | 1190,8 | 120,8 |

Авыл җирлегендә барлык эшләр дә вакытында эшләнсен өчен (урам утларын төзәтү, урамнарны кардан чистарту, агачлар кисү, янгынга каршы чаралар һ.б) бюджетның вакытында доход өлеше тулыландырылырга тиеш. Шуңа күрә, халыкның барлык төр салымнарны вакытында түләвеннән, безнең җирлектә яшәүчеләрнең тормыш шартлары, аларга уңайлыклар булдыру тора. Сездән сорар идем барлык салымнарны вакытында түләп куюыгызны.

Транспорт салымы буенча аерым тукталасы килә. Барлык бурычлы кешеләр саткан машина, металломга тапшырган машина бит инде ул, ә салым һаман килә диеп зарланалар. Машинаны ГИБДД дан исәптән төшереп документларын налоговыйга тапшырырга кирәк икәнлеген ничәмә мәртәбә аңлаттык инде. Налогларның бурычы һаман җыела. Сезнең нервалар бетә, безнең җирлекнең бурычлары зур булып күренә, эш судка барып җитә. Кәгазьләр белән вакытынды эшләргә өйрәнергә кирәк бит.

2013 елда Республикабыз хөкүмәте тарафыннан авыл өчен бик кирәк һәм мөхим булган карар кабул ителде. Ул гражданнарның үзара салым акчасының 1 сумына 4 сум күләмендә өстәмә финанслау турында.

Белеп торасыз, безнең авыл җирлекләренең бюджетында акча һәрвакыт аз. 99 % авыл җирлекләре дотациягә яши. Авылда хәл итәсе мәсьәләләр бик күп һәм алар барсы да авылда яшәүчеләрнең тормыш-көнкүреш шартларын яхшырту белән бәйләнгән. Республика тарафыннан кабул ителгән әлеге карар безгә күп мәсьәләләрне реаль хәл итү мөмкинлеге тудырды.

Референдум тарафыннан кабул ителгән карар муниципаль җирлектә югары юридик көчкә ия яңадан раслау кирәк түгел һәм шул җирлектә яшәүчеләр өчен үтәү мәҗбүри.

Авыл җирлеге бюджетына керүче җыелган үзара салым акчасы, бары тик референдумда кабул ителгән мәсьәләләрне хәл итүгә генә тотыла. Авыл җирлеге башкарма комитеты бу мәсьәләләрнең үтәлешен тәэмин итә һәм акчаларның ничек тотылуы турында халыкка һәм авыл җирлеге Советына отчет бирә.

***(слайд 15)*** 2017 елның 19 нояберендә булган референдумда үзара салым акчасын һәр 18 яше тулган гражданнан 300 сум күләмендә җыярга дигән карар кабул ителде**.**

**(слайд 16**) Барлыгы 82,8 мең сум акча җыелды, Татарстан Республикасы бюджетыннан 331,2 мең сум акча күчерелде. Шулай итеп барлык сумма 414,0 мең сум тәшкил итте**.**

Бу акча референдум карары буенча түбәндәге эшләрне башкаруга тотылды:

**(слайд 17**) 1. Югары Налим авылының Тукай урамында юлларга таш түшәүгә

(**слайд 18)** 2. Село Налим авылының Чиркәү урамы юлына таш түшәү**.**

Авыл җирлегенең отчет җыенында да әйтеп үтелгән иде инде, быел барлык эшләр дә бары тик аукцион аша гына башкарылды. Подрядчикларны эзләп йөрү бетте.

**(слайд 19)** Бу эшләрне башкаруга электрон аукционда җиңүче булып ООО «Перспектива» алынды. Күргәнегезчә планлаштырылган барлык эшләр үтәлде**.**

Сезгә тагын бер мәртәбә әйтеп үтәсем килә; узара салым акчасы бары тик максатчан гына файдаланыла, бер генә сум акчада башка планнан тыш эшләргә тотыла алмый. Акчаның дөрес максатларда тотылуын республика казначействасы хезмәте, хокук саклау органнары, **(слайд 20)** районның исәп-хисап палатысы даими контрольдә тота, башкарылган эшләргә үлчәү-чагыштыру актлары төзи**.**

2019 елда үзара салым акчасына түбәндәге эшләрне башкару күз алдында тотыла**:**

**(слайд 21, 22, 23)** 1. Югары Налим авылындагы һәйкәлләрнең территориясенә брусчатка җәю, чәчәклекләр ясау;

2. Югары Налим авылы зияратындагы зур агачларны кистерү;

3. Югары Налим авылына урам утларына ремонт ясау, 2 өстәмә яктырткыч кую, лампочкалар алыштыру.

4. Село Налим авылында балалар мәйданчыгы ясау;

5. Урам утларына вакыт санау берәмлеге кую.

Акчаның күләме һәрбер бәлигъ булган авыл гражданинына 500 сум һәм җирлек буенча бу сумма 141мең 500 сум тәшкил итәчәк**.** Безгә бу сумманы тиз арада җыеп бетерергэ кирэк.

|  |  |  |  |
| --- | --- | --- | --- |
| Авыллар | Җыелган акча  (мең сум) | Хөкумәт бирде  (мең сум) | Барлыгы  (мең сум) |
| Югары Налим | 109,0 | 436,0 | 545,0 |
| с.Налим | 32,5 | 130,0 | 162,5 |
| итого | 141,5 | 566,0 | 707,5 |

Инде әйткәнемчә эшләрне башкару аукцион аша үтә. Бу шактый катлаулы һәм вакыт белән билгеләнә торган процес. Акчаларны тулысынча җыеп бетермичә торып аукционга куеп булмый. Шуңа күрә авылдашлардан салым акчаларын түләүне тизләтүләрен сорар идем. Бүгенге кәнгә әле 40% акча гына җыелган.

Югары Налим авыл җирлеге кармагында барлыгы 5,8 километр урам юллары бар. Аларны кыш көне даими рәвештә кардан чистартылып торыла, яз һәм көз грейдер белән тигезләнә, урамнарда чүп-үләннәр чабыла.

Авыл җирлеге тарафыннан “Югары Налим авыл җирлегендә транспорт инфраструктурасын комплекслы үстерү программасы “ кабул ителде. Бу программаны кабул итмичә юллар ремонтлау буенча бер нинди Республика программасында да катнашып булмый.

Жирлектә 4,8 км урам утлары баланста тора, аларда 52 урам ячктырткычлары урнаштырылган. Алты трансформаторга урам утларына сарыф ителгән электр энергияне санау приборлары, фотоэлемент һәм дүрт дәнә утларны кушу-аеруны вакыт белән билгели торган җайлангыч куелган.

***(слайд 24)*** Быел с.Налим авылында 2 километр бишенче чыбык сузылып 20 данә светодиодлы энергия саклагыч электр яктырткычлары урнаштырылды. Бу эш безнең Республика программасы буенча башкарылды.

Авыл җирлеге территориясендә“Теплосервис” хезмәт күрсәтә торган 4,8 км су линиясе, ***(слайд25)*** өч частотник, бер су башнясы урнашкан. Аларның санитар зоналары билгеләнеп, койма белән әйләндереп алынган. Су анализлары даими тикшерелеп тора. Шул ук вакытта судан файдаланган өчен торымнан-торымга бурычлы кешеләр барлыкка килеп тора. Бүгенге көндә дә территориядә яшәүчеләрнең судан файдаланган өчен түләнеп бетмәгән бурычлары бар.

**Иҗтимагый тәртип һәм куркынычсызлык.**

Барлык эшләр дә авыл җирлеге депутатлары белән берлектә киңәшеп, кулга – кул тотынып эшләнә. 2018 елны депутатлар белән җирлек Советының 14 утырышы үткәрелде, барлыгы 38 сорау каралды. Кабул ителгән иң зур карарлардан :

1.Муниципаль хезмәт турындагы положениега үзгәрешләр кертү турында.

2. Авыл җирлеге Уставына үзгәрешләр кертү турында.

3. Авыл җирлегенең бюджет үтәлеше, бюджетка үзгәрешләр кертү турында. Һ.б (Прокуратура белән эшләү)

Барлык кабул ителгән муниципаль актлар, җирлектә булган яңалыклар, халыкка җиткереләсе информацияләр авыл җирлегенең сайтында ***(слайд 26)*** һәм информацион такталарда урнаштырылып барыла. Сезгә алар белән даими танышып барырга тәкъдим итәр идем.

Җирлектә бер участок полиция пункты эшли, участковый – Кашапов Айдар Асхатович. Без аның белән тыгыз әлемтәдә эшлибез. Кызгынычка каршы эшлэнгән җинәятләр буенча авыл җирлекләре арасында үткәрелгән мониторингта безнен авыл җирлеге беренче урында бара. Безгә бу мәсьәләдә “утырып уйлар уйларлык” сәбәп бар дип уйлыйм.

Халыкның куркынычсызлыгын тәэмин итү һәм иҗтимагый тәртипне булдыру. ***(слайд 27)*** ДНД штабы эшләп килә, аның составына җирлектәге барлык оешмада эшләүчеләр кергән. Аларның һәрберсендә халык дружинасы таныклыгы тапшырылды, махсус кием һәм повязкалар белән тәэмин ителде. Алар график буенча дежур торалар.

Авыл җирлегендә яшәүче кешеләр белән терроризм һәм экстремизм турында очрашулар һәм җыелышлар үткәрелде, аңлату эшләре даими алып барыла.Шуңа да карамастан, әле аңлату эшләре җитәрлек булмаган дигән фикер туа. Законны аңлап бетермичә кайбер авыл кешеләре үзләренә гражданствосы булмаган чит кешеләрне пропискага кертә башладылар.Ул кешеләргә карата административ чара күрелде һәм җинәят эше ачылды. Шуңа күрә, андый әйберләрне эшләгәнче башта авыл җирлеге белән киңәшегез, без һәркемгә һәрвакыт кирәкле ярдәм күрсәтергә әзер. Белмәгәннәрен районга шалтыратып киңәшәбез. Шуңа күрә үзегезне саклагыз, гаиләләрегезне саклагыз дип әйтәсе килә.

Даими рәвештә янгынга каршы профилактик чаралар үткәрелә.

***(слайд 28)*** Янгынга каршы гидрантлар вакытында карап, чистартылып тора. 2018 елда безнең җирлектә 1янгын чыгу очрагы булды бер хуҗалыкка зыян килде.

Күп балалы гаиләләрне, ялгыз яшәүче өлкән кешеләрне, эчемлекләр белән мавыгучыларны даими контрольдә тотарга тырышабыз.

Авыл халкын ут белән сак булырга, электр үткәргечләренә даими карау үткәрергә, терлек сарайларындагы электр үткәргечләреннән сак файдаланырга, газ мичләрен, аларның төтен юлларын һәрвакыт күзәтеп торырга киңәш итәр идем. Күршегездә торучы ялгыз кешеләрне, спиртлы эчемлекләр белән мавыгучыларны да игътибар үзәгендә тотсагыз иде. Карактан кала-уттан калмый, дигән әйтемне барыбызда истә тотсак иде. Шулай ук йорт-җирләрне вакытында страховать итү кирәклегендә онытмаска кинәш итәр идем.

**Социаль тармаклар.**

Авыл җирлегендә бер гомуми белем бирү мәктәбе, бер балалар бакчасы, бер китапханә,мәданият йорты, клуб, ике авылда да ФАП, почта бүлекчәсе, бер кибет, мәктәп янында спорт мәйданчыгы, спорт зал, балалар мәйданчыгы бар.

***(слайд 29)***Мәктәпкә балалар күрше авыллардан килеп укыйлар. Аларны мәктәп маршруты автобусы йөртә. 2018-2019 уку елында барлыгы 36 укучы белем ала. Быелгы уку елында 9 нче классны 7 укучы тәмамлый.

1 сентяберьдә мәктәпкә 3 бала укырга керде.

Ю-Налим авылында 20 урынга исәпләнгән “Чулпан” балалар бакчасы бугенге көндә яхшы гына эшләп килә. Балалар бакчасына 11 бала йөри. Ясаган анализлар буенча балалар саны 2-3 елда шуннан кимемәскә тиеш.

***(слайд 30)***Авыл халкына бер авыл клубы һәм мәдәният йорты, китапханә хезмәт күрсәтә. Китапханә, мәдәният йорты белән берлектә даими рәвештә кызыклы чаралар үткәреп тора. Алар халык белән эшләүнең төрле юлларын, төрле алымнарын кулланалар. “Ак калфак“ хатын-кызлар берләшмәсе, ***(слайд31)***“Ахирәт” клубы, балалар өчен даими чаралар, төрле район, республика конкурсларында катнашу һәм җиңү - китапханәнең санап кителгән эшләренең берничәсе генә әле бу.

***(слайд 32-39)*** 2018 елны мәдәният йортында авыл кешеләре өчен **16** төрле зур мәдәни чаралар үткәрелде һәм район күләмендә үткәрелә торган чараларның берсе дә безнең авыл мәдәният хезмәткәрләре һәм үзешчәннәреннән башка үтми. Район күләмендә үткәрелгән “Туган авыл җырлый” конкурсында катнашып мәдәният йорты коллективы ике ел рәттән гран-прига лаек булды. Хор коллективы беренче урынны алды. Театр коллективыбыз исә “Халык театыры” исемен яулады. 2019 ел Россиядэ Театр елы дип игълан ителү дә безнен коллективка яулаган исемне югары тотарга бер этәргеч булачак дип ышанып калам.

***(слайд 40)*** Югары Налим авылы мәдәният йорты каршында каникул вакытында балалар өчен “клуб алды лагеры” бик актив эшләде. Авылда яшәүче балалар белән бергә шәһәрдән ялга кайткан балалар да анда бик теләп йөрделәр. Авыл тарихын өйрәнү, дару үләннәрен танып белү, аларны җыю, халык традицияләрен саклау, төрле уеннар, мәдәни чараларда катнашу балалар өчен бик күңелле һәм файдалы булды.

***(слайд 41)*** Авыл җирлегендә 2 ФАП хезмәт күрсәтә. Халыкка даими рәвештә сыйфатлы беренче медицина ярдәме күрсәтү өченшартлар тудырылган. 2018 елда яшенә карап диспанциризация үтәргә тиешле 73 авыл кешеләренең 100 % үтте. Күчмә флюрография килгәндә дә авыл кешеләрен тулысынча флюрографик карау үткәрү өчен медицина хезмәткәрләре зур көч куялар. Бу күрсәткеч 105 % тәшкил итә.

***(слайд 42)*** Авыл халкына бер почта бүлекчәсе хезмәт күрсәтә.Коммунал хезмәтләргә түләү, кирәк товарлар кайтарту, үз вакытында пенсия һәм башка түләүләрне башкару аларның төп вазыйфасына керә. Авыл җирлегендә яшәүчеләр 216 экземпляр газет- журналлар алдыралар.

***(слайд 43 )***Шуңа да карамастан, хәзерге интернет заманында безгә электрон хезмәтләрдән актив файдаланырга кирәк. Күпләребез, кәрәзле телефон номерын шәхси кабинетка логин итеп, Татарстанның электрон хезмәтләр порталында теркәлгән. Сезгә сайтларда шәхси кабинет ачу да кирәк булмаячак, чөнки ЕСИАда барлык системалар бергә тупланган һәм бер электрон кабинеттан да файдаланырга мөмкин. Экеренләп тере чиратларны электрон чиратлар алыштыра. Мәсьәлән, Пенсия фондына мөрәҗәгать итү өчен электрон кабинет булу мәҗбүри. Дәүләт хезмәте күрсәтү порталы сезгә вакытны һәм акчаны янга калдырырга булыша.

Бүген җирлектәге халыкның 31 % якыны электрон хезмәтләрдән куллана. Электрон хезмәтләргә күчү буенча аеруча өлкән яшьтәге апа, абыйларыбыз белән укытучылар һәм укучылар аңлату эшләре алып бара. Китапханәдә урнаштырылган хәм интернет челтәренә тоташтырылган компьютерлар аша да бу хезмәттән файдаланырга мөмкин.

***(слайд 44)*** Бу инде счетчик күрсәткечләрен бирү, электрон чиратка язылу, электрон формада документлар тапшыру. Бу өлкәдә киләчәктә аеруча җитди эшлисе бар.

Авылларда таксофоннар эшли, телефон кертү, интернатка тоташтыру буенча даими эш алып барыла.

***(слайд 45)*** 2017 елның июль аеннан безнең җирлектә дә “Летай” кәрәзле телефон элемтәсе эшли. ***(слайд 46)*** Авыл урамында “Таттелеком” берләшмәсе яңа элемтә баганаларын алмаштыра башлады.

***(слайд 47)*** Авыл халкын 1 кибет кирәкле көнкүреш товарлары белән тәэмин итеп тора. ИП Насиров һәм Трофимоваларның “Дуслык” кибете хезмәт күрсәтә. Икмәк көн саен китерелә. Спиртлы эчемлекләр ЕГАИС системасы аша гына сатыла.Товарларның ассортиментына, сыйфатына карата халыктан зарлар юк.

***(слайд 48)*** Авылда мәчет эшләп килә.Җомга көннәрдә, бәйрәм көннәрдә мәчеткә чакырып азан авазлары яңгырый.Соңгы елда гына мәчеткә газ кертелде, су кертелде,җылылык системасы алыштырылды. Хәзер инде мәчетнең үзенә дә агымдагы ремонт кирәк.

***(слайд 49)*** Авыл җирлеге биләмәсендә 2 зират бар. 2017 елда бер зиаратка “мәгълүмәт тактасы” урнаштырылган иде. Быел христиан зиаратына шундый ук такта урнаштырачакбыз. Зиратларда халык белән бергә чисталык өмәләре үткәрелеп тора. Барлык өмәләрдә актив катнашкан авылдашларга зур рәхмәтемне җиткерәсем килә**.**

***(слайд 50)***Авыл урамнары, һәйкәлләрне тәртиптә тотуга зур игътибар күрсәтелә. Яздан алып көзгә кадәр атна саен диярлек чәршәмбе һәм шимбә өмәләре үткәрелде. Район административ комиссиясе тарафыннан авылга ике мәртәбә рейд үткәрелде.

Чишмәләр, елгалар чисталыгына да битараф калмадык. Югары Налим мәктәбе укучылары ярдәме белән чишмәләр чистартылды.

Авылның экологик хәлен яхшыртуга этәргеч булып авыллардан чүп җыюны оештыру тора**.** Һәр айның 18 нче числосында график нигезендә “НК Сервис” хезмәт күрсәтә. Язгы-җәйге чорларда чүп күп булу сәбәпле, кайбер вакытта көнгә ике рейс ясарга да туры килде. Авылдашларны тагын бер мәртәбә кисәтәсем килә чүп тапшырган өчен бурычларыгызны вакытында түләсәгез иде.

***(слайд 51)*** Безнең авыл җирлеге спорт буенча ярышларда катнашырга тырышты, әйбәт кенә урыннар алып барды. Чаңгычылар командасы, волейбол командасы, жиңел атлетика буенча яхшы урыннар алдык. ***(слайд 52)*** ”Спорт гаиләсе” ярышында катнашып Насировлар гаиләсе район буенча беренче, республикада дүртенче урынны яуладылар. Спорт буенча иң актив катнашкан яшьләргә, авылдашларга зур рәхмәтемне белдерәм.

Районда спорт буенча авыл җирлекләре арасында без 15 нчы урында. Билгеле бу мактанырлык күрсәткеч түгел. Безгә әле мәктәп, яшьләр оешмасы, мәдәният йорты белән берлектә спортның барлык төрләрен халык арасында популярлаштыру өстендә эшләргә кирәк.

Авыл кешелэре һәрвакыт инициативалы, кызыксынучан һәм максатчан. Матур итеп ял итәләр, матур итеп эшли дә беләләр.

***(слайд 53, 54)*** Авыл җирлеге менә ничәнче ел инде “Кышкы әкият” район конкурсында катнашып призлы урыннарны ала. Беренче елда икенче урын булса, ике ел инде беренче урынны башкаларга бирмибез.

***(слайд 55)*** 2018 елда Зәй-Сармашбаш юлына матур яна юл салына башлады. 2019 елда да бу эш дәвам итәчәк. Район хакимияте, район башкарма комитетына авыл халкы исеменнән аның өчен зур рәхмәтебезне җиткерәбез.

2019 ел районда культура-мәдәният елы, Республикада эшче һөнәрләре елы дип игълан ителде.Барыбызны да барлык өлкәдә дә мәдәниятле булырга, хезмәттән тәм табып яшәргә чакырам.

**Игътибарыгыз өчен рәхмәт! *(слайд 56)***